
Kangelaste 29 maa-ala osas
1. Asjaolud ja menetluse käik

Narva Linnavolikogu võttis vastu 19.05.1999 otsuse nr  230/47 „Munitsipaalmaale hoonestusõiguse seadmise kohta”, milles oli teiste hulgas ära toodud maa-ala aadressil Kangelaste 29, Narvas, pindalaga 30 607m2, katastritunnus 51104:003:0010, sihtotstarve – ärimaa 100%. Narva Linnavalitsus võttis 11.08.1999 vastu korralduse nr 1967-k, millega kehtestas hoonestusõiguse seadmise viisi ja tingimused.
Hoonestusõiguse seadmiseks korraldatud eelläbirääkimistega pakkumise võitjaks tunnistati OÜ MICRO-FIX (Narva Linnavalitsuse  07.11.1999 korraldus nr 2540-k). Narva linna ja OÜ MICRO-FIX vahel sõlmiti 22.02.2001 hoonestusõiguse seadmise leping (Jõhvi notari Tatjana Boitsova notariaalregistri nr 1936) Narva linna omandis olevale kinnistule aadressil     Kangelaste 29, Narvas. 

Ida-Viru Maakohtu Kinnistusameti 01.02.2001 kinnistamisotsusega muudeti kinnisturaamatus katastritunnuse otstarvet, uue kande kohaselt on sihtotstarve 90% tootmismaa ja 10% ärimaa.

Lepinguliste kohustuste mittetäitmise tõttu maksis OÜ MICRO-FIX kahel korral (2002. a ja 2005. a) lepingus ettenähtud trahvi suuruses 191 430 krooni. 15.09.2004 .a esitas Narva linn kohtusse OÜ Micro-Fix vastu hagi hoonestusõiguse kinnisasja omaniku (s.o Narva linna) nimele kande nõudes. 
Narva Linnakohtu 20.10.2004 otsusega Narva linna nõue rahuldati. OÜ MICRO-FIX vaidlustas linnakohtu otsuse Viru Ringkonnakohtus, Viru Ringkonnakohtu 07.12.2005 otsusega jäeti linnakohtu otsus muutmata. Järgnevalt pöördus OÜ MICRO-FIX Riigikohtusse, kes jättis  20.09.2006 otsusega Viru Ringkonnakohtu otsuse jõusse, mille tulemusena hoonestusõigus läheb üle Narva linnale.

Sellekohane kinnistamisavaldus koostati 29.11.2006 (notariaalregistri nr 11 798),  vajalikud muudatused kanti kinnistusraamatusse 25.01.2007.

Narva linna 2008. a eelarves on ettenähtud tulu Kangelaste 29 kinnistu võõrandamisest. 

Kui linnal on kavatsus antud kinnistu võõrandada, vaja teha muudatused Narva Linnavolikogu 19.05.1999 otsuses nr 230/47 „Munitsipaalmaale hoonestusõiguse seadmise kohta” Kangelaste 29 maa-ala osas, vormistada volikogu otsuse alusel notariaalne avaldus hoonestusõiguse lõpetamise kohta, et teha vastav muudatus kinnistusraamatus, ning seejärel vastu võtta Narva Linnavalitsuse korraldus nimetatud kinnistu võõrandamise viisi ja tingimuste kohta.

Küsimust arutati Narva Linnavalitsuse linnavarakomisjoni 14.05.2008 istungil (protokoll nr 5), kus otsustati teha Linnavara- ja Majandusametile ülesandeks esitada Narva Linnavalitsuse istungile protokollilise otsuse vastuvõtmiseks Narva Linnavolikogu 19.05.1999 otsuse nr 230/47 „Munitsipaalmaale hoonestusõiguse seadmise kohta” muutmise küsimus Kangelaste 29 maa-alale hoonestusõiguse seadmise kehtetuks tunnistamise osas.

2. Õiguslikud alused

Kohaliku omavalitsuse korralduse seaduse § 22 lõike 1 punkti 6 kohaselt volikogu ainupädevusse kuulub valla- või linnavara valitsemise, kasutamise ja käsutamise  korra kehtestamine.

Narva linnavolikogu 17.03.2005.a määrusega nr 13/52 kinnitatud „Narva linna munitsipaalomandis oleva hoonestamata maa hoonestusõiguse seadmise korra” punkri 1 kohaselt otsuse hoonestusõiguse seadmiseks võtab vastu Narva linnavolikogu Narva linnavalitsuse ettepanekul. Seega Narva linnavolikogu 19.05.1999.a otsuse nr 230/47 alusel seatud hoonestusõiguse kehtetuks tunnistamisest peab otsustama Narva linnavolikogu. 

Asjaõigusseaduse (AÕS) § 245 lõike 1 kohaselt kui hoonestusõiguse ja maatüki omanikuks saab üks ja sama isik, kustutatakse hoonestusõigus kinnistusraamatust tema avalduse alusel. Kande kustutamiseni jääb hoonestusõigus asjaõigusena püsima, kui omanik ei esita avaldust hoonestusõiguse kustutamiseks.
AÕS § 642 kohaselt kinnisasja koormava asjaõiguse lõpetamiseks on nõutav õigustatud isiku notariaalselt kinnitatud avaldus õiguse lõpetamise kohta ja õiguse kustutamine kinnistusraamatust, kui seadus ei sätesta teisiti. 

Seega tuleb Narva linnavolikogul vastu võtta otsus hoonestusõiguse kustutamiseks ning volitada Narva linnapea esitada kinnistusraamatusse nõutava avalduse.

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus
3.1. Lõpetada hoonestusõigus kinnistule aadressil Kangelaste 29, Narvas.

3.2. Välja jätta Narva Linnavolikogu 19.05.1999 otsuse nr 230/47 „Munitsipaalmaale hoonestusõiguse seadmise kohta” punktist 1 kinnistu aadressil Kangelaste 29, Narvas, pindalaga 30 607 m2. 

3.3 Volitada linnapead Tarmo Tammiste’t allkirjastama Narva linna nimel notariaalne avaldus käesoleva otsuse punktis 3.1 nimetatud kinnistu hoonestusõiguse lõpetamise kohta.
4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist hoonestusõiguse lõpetamiseks ja Narva Linnavolikogu 19.05.1999 otsuse nr 230/47 muutmiseks Kangelaste 29 maa-ala osas vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

Tarmo Tammiste 

